
	1.
	Noteikumu projekts
18. Atbalsta saņemšanai var pieteikties Latvijas Republikā reģistrēti uzņēmumi, kuri atbilst šādām prasībām:
18.1. projekta iesniedzējam ir nepieciešamās zināšanas un prasmes attiecīgā attīstības projekta īstenošanai;
18.2. projekta iesniedzējam ir projekta īstenošanai nepieciešamais līdzfinansējums;
18.3. projekta iesniedzējs ir uzskatāms par mazo vai vidējo uzņēmumu atbilstoši šo noteikumu 2.3. apakšpunktam;
18.4. projekta iesniedzēja dalībnieki, kas ir juridiskas personas, ir reģistrēti Latvijas Republikā, kādā no Eiropas Savienības, Eiropas Ekonomikas zonas vai Ziemeļatlantijas līguma organizācijas dalībvalstīm, bet projekta iesniedzēja dalībnieki, kas ir fiziskas personas, ir Latvijas Republikas, Ziemeļatlantijas līguma organizācijas, Eiropas Savienības vai Eiropas Ekonomikas zonas valstu pilsoņi;
18.5. projekta iesniedzēja dalībnieki, kas ir juridiskas personas, nav reģistrēti zemu nodokļu vai beznodokļu valstīs un teritorijās;
18.6. nav pasludināts projekta iesniedzēja maksātnespējas process, apturēta tā saimnieciskā darbība un tas netiek likvidēts;
18.7. projekta iesniedzējam uz dienu, kad tiek iesniegts projekta pieteikums, nav nodokļu parādu, kas kopsummā pārsniedz 150 euro;
18.8. projekta iesniedzēja valdes vai padomes loceklis, pārstāvēttiesīgā persona vai prokūrists ar tiesas spriedumu, kas stājies spēkā un kļuvis nepārsūdzams, vai prokurora priekšrakstu par sodu, kas stājies spēkā, nav atzīts par vainīgu jebkurā no šādiem noziedzīgiem nodarījumiem:
18.8.1. noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos;
18.8.2. kukuļņemšana, kukuļdošana, kukuļa piesavināšanās, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana un došana, tirgošanās ar ietekmi;
18.8.3. krāpšana, piesavināšanās vai noziedzīgi iegūtu līdzekļu legalizēšana;
18.8.4. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai;
18.8.5. cilvēku tirdzniecība;
18.9. izvairīšanās no nodokļu un tiem pielīdzināto maksājumu samaksas;
18.10. Militārās izlūkošanas un drošības dienesta rīcībā nav informācijas par projekta iesniedzēja, tā valdes vai padomes locekļu, pārstāvēttiesīgo personu, prokūristu vai dalībnieku darbībām, kas ir vērstas pret Latvijas Republikas drošību, pārkāpj starptautiskajos līgumos ietvertos vai starptautisko organizāciju noteiktos ierobežojumus un sankcijas. Projekta iesniedzēja valdes vai padomes locekļi, pārstāvēttiesīgās personas vai prokūristi, dalībnieki nepieder pie aizliegtiem militarizētiem vai bruņotiem grupējumiem, aizliegtām sabiedriskām organizācijām, partijām vai to apvienībām;
18.11. projekta iesniedzējs nav sniedzis nepatiesu informāciju par kādu no šā punkta nosacījumiem. 
	Iebildums
Lūdzam precizēt 18.9. apapkšpunkta numerāciju vai tā redakciju, jo šobrīd veidojas normas konstrukcija, atbilstoši kurai atbalstam klasificējas uzņēmumi, kuri "izvairīšanās no nodokļu vai tiem pielīdzināmo maksājumu samaksas", iespējams, ka tas bija plānots kā viens no izslēdzošajiem kritērijiem, proti, 18.8.6. apakšpunkts, taču tas neizriet no punkta teksta un arī anotācijas 1.3. sadaļas.
Piedāvātā redakcija
-
	Līga Vucēne (FM) (Sanita Zviedre-Koņuševska (FM) vietā)

	2.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam precizēt anotāciju, aprakstot, kādas darbības plānots veikt, lai noskaidrotu pretendenta atbilstību noteikumu projekta 18.7.apakšpunkta prasībām. Noteikumu projekta 20. punkta ievaddaļā ir atsauce uz valsts informācijas sistēmām vai datu bāzēm, taču, piemēram, informācija par nekustamā īpašuma nodokļa parādu nebūs Valsts ieņēmumu dienesta datu bāzē. Iespējams redakcija ir veidojama tikai uz Valsts ieņēmumu dienesta administrēto nodokļu parādiem.
Piedāvātā redakcija
-
	Līga Vucēne (FM) (Sanita Zviedre-Koņuševska (FM) vietā)

	3.
	Noteikumu projekts
2. Noteikumos lietotie termini:
2.1. de minimis atbalsts – komercdarbības atbalsts, ko sniedz saskaņā ar Komisijas 2023.gada 13. decembra Regulu Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (turpmāk – Komisijas Regula 2023/2831);
2.2. divējāda lietojuma produkti – divējāda lietojuma preces atbilstoši Eiropas Padomes 2009. gada 5. maija Regulas (EK) Nr. 428/2009, ar ko izveido Kopienas režīmu divējāda lietojuma preču eksporta, pārvadājumu, starpniecības un tranzīta kontrolei, 2. panta 1. punktā lietotajai terminoloģijai;
2.3. mazie un vidējie uzņēmumi – uzņēmumi, kas atbilst Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Komisijas regula Nr. 651/2014), I pielikumā noteiktajiem kritērijiem;
2.4. militāra lietojuma produkti – preces (produkti), kas īpaši izstrādātas vai pielāgotas militārām vajadzībām un ir izmantojamas kā ieroči, munīcija vai militārais aprīkojums, tai skaitā militāra rakstura preces, kas noteiktas Līguma par Eiropas Savienības darbību 346. pantā minētajā sarakstā, kā arī to sastāvdaļas un detaļas;
2.5. pētniecības organizācija – subjekts, kas atbilst Komisijas regulas Nr. 651/2014 2. panta 83. punktā lietotajai terminoloģijai;
2.6. viens vienots uzņēmums – uzņēmums, kas atbilst Komisijas Regulas 2023/2831 2. panta 2. punktā minētajiem kritērijiem;
zemu nodokļu vai beznodokļu valstis un teritorijas – valstis un teritorijas, kuras noteiktas normatīvajos aktos par zemu nodokļu vai beznodokļu valstīm un teritorijām;
2.7. tehnoloģiju gatavības līmenis – (angļu val. – technology readiness level, turpmāk – TRL) tehnoloģiju brieduma pakāpes mērījums. Tehnoloģiju brieduma pakāpes iedala šādos līmeņos:
2.7.1. TRL 1 – izzināti dabas likumi: zinātniskā pētījuma rezultāti ļauj uzsākt lietišķās pētniecības un tehnoloģijas attīstības darbus;
2.7.2. TRL 2 – formulēta tehnoloģijas praktiskā lietojuma koncepcija;
2.7.3. TRL 3 – koncepcijas eksperimentālā pārbaude: uzsākta izpēte un izstrāde (analītiskie/laboratorijas pētījumi), lai apstiprinātu prognozes par tehnoloģijas komponentiem;
2.7.4. TRL 4 – tehnoloģijas validācija laboratorijas vidē: veikta galveno tehnoloģisko komponentu integrācija, lai pārbaudītu to kopdarbību laboratorijas vidē;
2.7.5. TRL 5 – tehnoloģijas validācija mākslīgi radītā vidē: tehnoloģiskie komponenti ir integrēti ar samērā reāliem atbalsta elementiem, lai tehnoloģiju varētu pārbaudīt mākslīgi radītā vidē;
2.7.6. TRL 6 – tehnoloģijas demonstrācija mākslīgi radītā vidē: sistēmas modelis vai prototips ir pārbaudīts mākslīgi radītā vidē;
2.7.7. TRL 7 – sistēmas prototipa demonstrācija darbības vidē: sistēmas prototips, kas atbilst vai tikai minimāli atšķiras no plānotās sistēmas, ir pārbaudīts reālā darbības vidē;
2.7.8. TRL 8 – sistēma ir pabeigta un pārbaudīta: ir pierādīts, ka tehnoloģija darbojas tās galīgajā formā un plānotajos apstākļos (pēdējais tehnoloģijas attīstības līmenis);
2.7.9. TRL 9 – sekmīga sistēmas ekspluatācija.
	Priekšlikums
Lūdzam precizēt 2.apakšpunkta numerāciju, vai 2.6. apakšpunkta tekstu, jo 2.6. apakšpunktā pirmšķietami ir ietvertas divas definīcijas - "viens, vienots uzņēmums" un "zemu nodokļu vai beznodokļu valstis un teritorijas".
Piedāvātā redakcija
-
	Līga Vucēne (FM) (Sanita Zviedre-Koņuševska (FM) vietā)

	4.
	Noteikumu projekts
5. Atbalstu piešķir kā de minimis atbalstu saskaņā ar Komisijas Regulu 2023/2831 un normatīvajiem aktiem par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem.
	Priekšlikums
Ievērojot to, ka Aizsardzības ministrija noteikumu projekta 5.punktu ir izveidojusi jaunā redakcijā, pēc būtības mainot tā saturu, lūdzam precizēt noteikumu projekta 5.punktu, dzēšot tajā vārdus "un de minimis atbalsta uzskaites veidlapu paraugiem", jo 2024.gada 1.jūlijā ir stājušies spēkā grozījumi MKN 715, t.sk. grozot tā nosaukumu uz "De minimis atbalsta uzskaites un piešķiršanas kārtība" un dzēšot tā 1.pielikumā iepriekš esošo "Veidlapu par sniedzamo informāciju de minimis atbalsta uzskaitei un piešķiršanai".

 
Piedāvātā redakcija
-
	Krista Ķīse (FM)



